|  |
| --- |
|  |

Zavod za hitnu medicinu Zadarske županije

Ur. broj. 01- 1670 /2021

Zadar, 02.06.2021. godine

Na temelju članka 15. Statuta Zavoda za hitnu medicinu Zadarske županije (službeni glasnik Zadarske županije 5/21), članka 24. Temeljnoga kolektivnog ugovora za službenike i namještenike u javnim službama (Narodne novine 128/2017., 47/2018, 123/19, 66/20), ravnatelj Zavoda za hitnu medicinu Zadarske županije, sa sjedištem u Zadru, Ivana Mažuranića 28, donosi

**ODLUKU**

o objavljivanju javnog natječaja na web-stranicama odnosno na oglasnim pločama Zavoda za hitnu medicinu Zadarske županije i Hrvatskog zavoda za zapošljavanje za popunjavanje radnih mjesta:

* **Medicinska sestra/tehničar na određeno vrijeme u sanitetskom prijevozu – 1 izvršitelj u radnoj jedinici Zadar;**

**Uvjeti:**

* završena srednja medicinska škola
* položen stručni ispit
* odobrenje za samostalan rad HKMS
* najmanje godinu dana radnog iskustva u struci

Medicinske sestre/tehničari koji su završili srednju školu u trajanju od 5 godina, a čiji je obrazovni program sukladan Zakonu o reguliranim profesijama i priznavanju inozemnih stručnih kvalifikacija, isti nakon završenog obrazovanja nemaju obvezu obaviti pripravnički staž niti položiti stručni ispit pri Ministarstvu Zdravlja, te im se izuzima uvjet postojanja radnog iskustva u trajanju od godine dana.

Prijava na javni natječaj mora biti vlastoručno potpisana. U prijavi na natječaj navode se osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) i naziv radnog mjesta na koje se osoba prijavljuje.

**Na natječaj je obavezno dostaviti:**

* molbu (vlastoručno potpisanu),
* životopis
* presliku osobne iskaznice (obje strane),
	+ presliku domovnice,
* svjedodžbe o završenom obrazovanju,
* uvjerenje o nekažnjavanju (ne stariji od 6 mjeseci)
* potvrda Hrvatskog zavoda za mirovinsko osiguranje o podacima evidentiranim u matičnoj evidenciji ili elektronički zapis (dokaz o radnom iskustvu, e-radna knjižica),
	+ presliku uvjerenja o položenom stručnom ispitu
* odobrenje za samostalan rad HKMS

Prijave na natječaj s potrebnom dokumentacijom dostavljaju se poštom ili neposredno na adresu : Zavod za hitnu medicinu Zadarske županije, I. Mažuranića 28, 23 000 Zadar, u roku od 8 dana od dana objave natječaja, odnosno do popune, s obveznom naznakom za koje se radno mjesto prijava podnosi.

Sukladno članku 13. Zakona o ravnopravnosti spolova (Narodne novine 82/08.) na oglas se mogu javiti osobe oba spola.

Kandidati koji ostvaruju pravo prednosti pri zapošljavanju dužni su se u prijavi na natječaj pozvati na to pravo i imaju prednost u odnosu na sve ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno zakonu odredbi članka 35. Zakona o pravima hrvatskih branitelja iz Domovinskog rata i članova njihovih obitelji (Narodne novine broj 174/04, 92/05, 02/07, 107/07, 65/09, 137/09, 146/10, 55/11, 140/12, 19/13, 33/13, 148/13 i 92/14), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno status iz kojeg je vidljivo spomenutu pravo, te dokaz da je nezaposlena.

Kandidat/kandidatkinja koji/a se poziva na pravo prednosti pri zapošljavanju sukladno odredbi članka 48.f. Zakona o zaštiti civilnih i vojnih invalida rata (Narodne novine, broj 33/92, 57/92, - Uredba o dopunama Zakona o zaštiti vojnih i civilnih invalida rata, 77/92, 58/93, 2/94, 76/94, 108/95, 82/01, 94/01- Zakona o pravima hrvatskih branitelja iz domovinskog rata i članova njihovih obitelji, 103/03 i 148/13), dužan je priložiti pored dokaza o ispunjavanju traženih uvjeta rješenje, odnosno potvrdu iz koje je vidljivo spomenuto pravo.

Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom/kandidatkinjom prijavljenim na javni natječaj.

Uvjerenje o zdravstvenoj sposobnosti dostavlja izabrani kandidat po obavijesti o izboru.

Do donošenja odluke o izboru kandidata, natječaj ili dijelovi natječaja mogu biti poništeni.

 Ravnatelj:

 Ivica Erlić, dipl. oec.